Încă un general rus arestat. Adjunctul lui Valeri Gherasimov, șeful armatei ruse, a fost reținut pentru luare de mită
Data publicării:
Generalul-locotenent Vadim Şamarin, adjunctul şefului Statului Major al armatei ruse, Valeri Gherasimov, suspectat de luare de mită pe scară largă, a fost reţinut, a anunţat joi presa rusă. Este cea mai recentă dintr-o serie de arestări ale unor înați responsabili militari de la Moscova.
Ziarul Kommersant a relatat că Şamarin, adjunct al lui Valeri Gherasimov, a fost reţinut în legătură cu presupuse fraude, iar locuinţa sa a fost percheziţionată, scrie News.ro.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Este a patra arestare a unei personalităţi de rang înalt din domeniul apărării începând din aprilie, când ministrul adjunct al apărării, Timur Ivanov, a fost plasat în arest preventiv pentru suspiciune de luare de mită.
Seria de arestări vine pe fondul unor schimbări majore în instituţia de apărare a Rusiei, după ce preşedintele Vladimir Putin l-a înlăturat luna aceasta pe Serghei Şoigu din funcţia de ministru, înlocuindu-l cu fostul vicepremier Andrei Belousov.